F'ĠIEĦ IL-PATBLINA SANTA LIENA Nhar it-13 ta' Diċembru tas-sena li għaddiet waqt iċ-ċerimonja ta' Jum ir-Repubblika ta' Malta, l-Eċċ. tagħha l-President ta' Malta is-sinjura Marv Louise Coleiro Preca tat-Ġieħ ir-Repubblika lis-surmast Andrew Coleiro. Andrew kien beda l-istudji mużikali tiegħu fil-każin tal-banda 'Sliema' għand is-surmast ta' dak iż-żmien il- Kaptan Buttigieg li mill-ewwel induna bil-kapaċitajiet mużikali tiegħu. Beda jdoqq il-klarinett regolarment mal-banda 'Sliema' u ma' baned oħrajn filwaqt li baqa' jistudja t-teorija għand is-surmast Carmelo Pace. Aktar studju fil-prattika tal-istrument kien komplih għand is-surmast li huwa magħruf bħala 'Is-surmast tal-marċi sbieħ' - is- surmast Angelo Pullicino, dak iż-żmien surmast tal-banda 'San Ġiljan Fis-sena 1967 huwa ingħaqad fiż-żwieġ ma' Joanne nee Bonnici. Għandhom tlett itfal, Omar, li minbarra li huwa mużiċist għamel numru ta' snin fil-kariga ta' segretarju fil-Kumitat tal-każin tal- banda 'Duke of Connaught's Own', Sonia u Claudine. Daħal fl-armata bħala suldat mużiċist f'dik li qabel kienet ir-'Roval Malta Artillerv', illum magħrufa bħala l-banda tal-Forzi Armati. Dak iż-żmien is- surmast kien Anthonv Chircop. Kien hu stess li ħajjar lis-surmast Coleiro biex ah Said iena. jibda jdoqq il-klarinett baxx. - G e G L-ewwel ħatra tas-surmast Andrew Coleiro kienet dik ta' Assistent Surmast mal-banda 'Sant' Andrija' ta' Ħal-Luqa. F'dik l-istess sena bdiet il-karriera twila tiegħu ta' kompożizzjonijiet ta' marci ai l brijużi, bl-ewwel marċ ikun bl-isem , a 'Hole in the Walf' li ndaqq mill-banda ANDREW COLEIRO €La Vittoria' tal-Mellieħa. PA ig ji djida i IN ED20 1 i Minn hemm 'il quddiem il-marċi brijużi Eests2015 ) Keżin Santa Liena. sTa' Kulajru' kif inhuma magħrufin mad-dilettanti tal-marċi Maltin, bdew isibu l-post tagħhom mhux biss fis-settijiet tal-marċi, iżda wkoll fil-lista tal-marċi popolari. Fl-1975 bdiet għas-surmast Andrew Coleiro l-itwal esperjenza tiegħu, dik b'konnessjoni mużikali mal-banda 'Duke of Connaught's Own' ta' Birkirkara. Ma' din is-soċjeta beda bħala għalliem tal-allievi u Assistent Surmast tal-banda. L-ewwel marċ li kiteb għal din il-banda kien bl-isem ta' Augusta fis-sena 1975. Sentejn wara fis-sena 1977 ġie maħtur Surmast Direttur tal-banda 'Duke of Connaught's Own' fejn dam fil-kariga sas-sena 2008. Kemm dam ma' din il-banda huwa mhux biss kiteb numru kbir ta' marċi, iżda dderieġa lill- banda waqt għadd kbir ta' programmi mużikali annwali li kienu jsiru fis-sala Sir Temi Zammit fl-Universita' f'tal-Qroqq u fuq il-plancier fi pjazza 'Sant'Elena' f'lejlet il-festa ta'Santa Liena. Żewg kunċerti kbar li dderieġa u li ġew irrekordjati fuq diski kompatti huma dawkli saru fil-Bażilika Elenjana. Dawn kienu l-akkademja vokali u strumentali fl-okkażjoni tal-1675 Anniversarju tal- glorifikazzjoni ta' Sant'Elena li kienet saret il-Ġimgħa 2 ta' Mejju 2003 u l-akkademja vokali u strumentali fl-okkażjoni tal-50 Anniversarju tal-Bażilika Elenjana li kienet saret nhar it-2 ta' Mejju tas-sena 2000. Programm ieħor li fih idderieġa lill-banda kien dak li sar f'Sorrento fl-Italja. Minbarra dawk iż-żewg diski kompatti tal-programmi mużikali, is-surmast idderieġa l-banda 'Duke of Connaught's Oww' fir-rekordings tas-sett tal-marċi proċessjonali li ddoqq il-banda waqt li tkun qed takkumpanja l-istatwa ta' Sant Elena fil-purċissjoni kemm dik ta' nhar il-festa fit-tielet Ħadd t'Awwissu fil-għodu kif ukoll dik li ssir fil-festa ta' Santu Kruċ li ssir nhar it-3 ta' Mejju filgħaxija. F'dan is-sett ta' marċi proċessjonali rrekordjat fis-sena 1990 hemm tliet kompożizzjonijiet tal-istess surmast. Il-banda taħt id-direzzjoni tiegħu rrekordjat settijiet ta' marċi brijużi fuq diski kompatti fis-snin; 1997, 1998, 1999, 2001, 2002, 2003, 2005, 2007, 2009, u 2011. Is-sett tal-marċi tas-sena 2007 kien ġie rrekordjat f' għeluq it-30 sena minn meta s-Surmast Andrew Coleiro kien ħa t-tmexxija tal-banda 'Duke of Connaugħt' s Own' f'idejh bħala Surmast Direttur. Bla dubju ta' xejn l-aktar sett ta' marci brijuzi li għamel suċċess kien dak tad-diska kompatta doppja tas-sena 2002 meta s-surmast kien ilu fil-kariga 25 sena Fih kienu ġew irrekordjati 19-ilmarċ brijuċ li kienet żanżnet il-banda mis-sena 1975 sas- sena 1999,u l-innu marċ Ħamsin Sena Bazilika miktub fl-1999, Dawn ħarġu kollha mil-pinna mużikali tas-Surmast Andrew Coleiro. Għal din l-okkażjoni kien sar programm speċjali fis-sala 'San Alwigi' f'Birkirkara fejn kien ġie rregalat tifkira sabiħa mill-Kumitat u l-partitarji tas- Soċjeta. Tliet diski kompatti oħra ta' din il-banda Karkariża kienu dawk bil-marċi funebri li ġew irrekordjati fis-sena 1998, 2003 u 2006. F'dawn it-tliet settijiet hemm erba' marċi funebri tas-surmast Andrew Coleiro. Fost il-casettes li ġew irrekordjati mill-banda taħt id-direzzjoni tiegħu kien hemm is-sett tas-sena 1985 fejn il-marci 'Tislima lill-Ewwel Banda Karkariza', 'EI Patrizio'u 'Mickp Dee' huma miktuba minnu. Rekordings oħrajn tas-surmast fuq inizjattiva personali kienu dawk irrekordjati wkoll fuq casettes bit-tema Ġejja l-Banda, vol.l fl-1983, vol no.2 fl-1984, vol 10.3 fl-1987 u vol no.4 fl-1988. L-ewwel wieħed minn dawn il-volumi kien ukoll ħareġ fuq diska 'long plav'. Fis-sena 1983 ir-rekording kien sar fis-sede tal-banda ċittadina 'King's Own' tal-Belt fejn ukoll kien għamel żmien fil-kariga ta' Asisstent Surmast tal-banda. Fuq il-jacket tad-diska hemm ritratt tal-banda 'Duke of Connaught's Own' waqt il-marċ ta' filgħodu fil-festa ta' Sant'Elena. Il-bandisti huma kollha lebsin l-istess gear. Din kienet l-ewwel banda f' Malta li bdiet din it-tradizzjoni li waqt il-marċ ta' filgħodu jintlibes l-istess gear jew flokk mill-bandisti. F'din id-diska is-surmast kien ġabar il-krema tal-marċi li kien diġa' kiteb. Baned oħrajn li s-surmast Andrew Coleiro mexxa matul il-karriera tiegħu kienu l-banda tal-għaqda tal-mużika 'San Gejtanu' tal-Ħamrun, il-banda 'San Gużepp' ta' Ħal Għaxaq, il-banda 'De Paule' ta' Raħal Ġdid, il-banda 'Stella Maris' ta' Tas-Sliema u l-banda 'Prekursur' tax-Xewkija Għawdex. Huma ftit dawk il-baned f' Malta u Għawdex li m' għandhomx marċi tas-surmast Andrew Coleiro fir-repertorju tagħhom. Kien propju għal din ir-raguni li s-surmast ġie onorat b' Ġieħ ir-Repubblika ta' Malta. Awguri lis-surmast Andrew Coleiro mill-Kumitat Ċentrali, membri u partitarji tal-każin tal-banda 'Duke of Connaught's Own'. Fest42015 ) eżin Santa Liena